CELEX: 62011TN0494
Language: sk
Date: 2011-09-16 00:00:00
Title: Vec T-494/11: Žaloba podaná 16. septembra 2011 — Missir Mamachi di Lusingano a i./Komisia

12.11.2011   
            
            
               SK
            
            
               Úradný vestník Európskej únie
            
            
               C 331/27
            
         Žaloba podaná 16. septembra 2011 — Missir Mamachi di Lusingano a i./Komisia
   (Vec T-494/11)
   2011/C 331/53
   Jazyk konania: taliančina
   
      Účastníci konania
   
   
      Žalobcovia: Livio Missir Mamachi di Lusignano (Kerkhove-Avelgem, Belgicko), Anne Jeanne Cécile Magdalena Maria Sintobin (Brusel, Belgicko), Stefano Missir Mamachi di Lusignano (Šanghaj, Čína), Maria Letizia Missir Mamachi di Lusignano (Brusel, Belgicko), Alessandro Missir Mamachi di Lusignano (Eredi di) (Rabat, Maroko) (v zastúpení: F. Di Gianni, R. Antonimi a G. Coppo, advokáti)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               zaviazal Komisiu na náhradu nemajetkovej ujmy, ktorú utrpeli potom, ako bol Alessandro Missir Mamachi di Lusignano a jeho manželka, pani Ariane Lagasse de Locht, zavraždení,
            
         
               —
            
            
               zaviazal Komisiu na náhradu kompenzačných úrokov a úrokov z omeškania, ktoré medzičasom vznikli,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Prvý žalobný dôvod smeruje k odsúdeniu Komisie na náhradu nemajetkovej ujmy, ktorú neoprávnene utrpeli žalobcovia po zavraždení Alessandra Missir Mamachi di Lusignana, bývalého úradníka Komisie, a jeho manželky, pani Ariane Lagasse de Locht. Na tento účel žalobcovia uvádzajú mimozmluvnú zodpovednosť Únie, keď sa Komisia z nedbanlivosti neubezpečila, že byt, ktorý mal k dispozícii zavraždený úradník a jeho rodina, je vhodne a účinne zabezpečený na ich ochranu. Na podporu svojho tvrdenia žalobcovia uvádzajú návrhy v rozsudku Súdu pre verejnú službu vyhlásenom 12. mája 2011 vo veci F-50/2009.
   Subsidiárne žalobcovia uvádzajú, z dôvodu absolútne výnimočných okolností, zodpovednosť Komisie za ujmu spôsobenú jej protiprávnym konaním.